Referat fra bestyrelsesmøde d. 14/1 2018.

Altaner:

* Realkredit DK skal besigtige ejendommen forud for stiftelse af lån til projektet.
* Vi afventer fortsat kommunens behandling af Altan.dk’s ansøgning.
* Vi har fået en henvendelse om, at nogle plantegninger på lejlighederne er forkerte. Bestyrelsen har undersøgt dette, og Altan.dk bekræfter, at det ikke er væsentligt for altanprojektet.

Tagrender:

* Der har været en reparation af en utæt tagrende. Det skulle gerne være lavet fredag d. 12/1.
* Bestyrelsen har fået oplyst, at tagrenderne generelt trænger til rensning – det er besluttet, at vi følger op på dette på et senere tidspunkt, henset til at omkostningerne ved at sætte en kran op er store.

Arbejdsdag:

* Bestyrelsen evaluerede projektet og kunne konstatere, at der var et fint fremmøde, og at vi nåde mange gode projekter.
* Det mangler fortsat påføring af svampedræber på vinduerne. Det er besluttet at dette kan vente til næstkommende arbejdsdag.

Trapper:

* Der er indhentet 3 tilbud på trappevask mv., eftersom bestyrelsen ikke har været tilfredse med vores eksisterende leverandør Ren Ejendomsservice. Det er på den baggrund besluttet, at vi skifter leverandør til et firma, som kan tilbyde samme ydelse for en bedre pris.

Generalforsamling:

* Bestyrelsen har bedt Qvortrup indkalde til generalforsamling inden udgangen af april 2018 i overensstemmelse med vedtægterne.

Fremleje:

* Bestyrelsen laver et forslag til en mindre ændring vedr. fremleje, hvor det uddybes, hvornår andelshaverne har adgang til at fremleje en andel.

Airbnb:

* Bestyrelsen lægger op til principiel drøftelse af foreningens holdning til Airbnb.

Taget:

* Da det er et par år siden, at taget sidst er efterset, vil bestyrelsen kontakte de De Blå Mænd med henblik på en besigtigelse og en vurdering af tagets og tagkonstruktionens tilstand mv.

Varmeapparat:

* Der har vist sig at være problem med varmeapperatet i en af lejlighederne. Bestyrelsen følger op på dette.

Liste over kontakter:

* Bestyrelsen har en hensigt op at lave en oversigt med kontaktoplysninger på håndværkere, som kender ejendommen. Denne vil blive tilgængelig på hjemmesiden.

Postkassenøgler:

* Flere andelshavere har mistet deres nøgler til postkasserne. Bestyrelsen drøftede muligheder for at undgå dette, og nåede frem til, at den enkelte andelshaver med fordel kan gemme en ekstra kopi, så man undgår udgiften til en låsesmed, hvis uheldet er ude.